
Huvitegevuse ja huvihariduse toetuse andmine ja selle suuruste kinnitamine

1. Asjaolud ja menetluse käik
Narva Linnavalitsuse 11.01.2023. a korraldusega nr 26-k moodustati Narva Linnavalitsuse komisjon huvitegevuse ja huvihariduse toetuse taotluste läbivaatamiseks ja toetuste andmise otsuse langetamiseks. Huvitegevuse ja huvihariduse toetuse andmise korra kohaselt esitavad Narva linna ametiasutuste hallatavad asutused, juriidilised isikud ja füüsilisest isikust ettevõtjad, kes pakuvad Narva linnas noortele (vanuses 7-19 aastat) huvihariduse ja/või huvitegevuse teenust, toetuse saamiseks taotlused Narva Linnavalitsuse Kultuuriosakonda. 2023. aasta toetuse saamiseks esitati kokku 71 taotlust. Narva linnale 2023. aastaks mõeldud huvitegevuse ja huvihariduse riigieelarvelise toetuse summa 2023. a moodustab 133 549 eurot. Taotluste läbivaatamiseks ja otsuse tegemiseks on toimunud 2 komisjoni istungit.

Korraldusega kinnitatakse huvihariduse ja huvitegevuse toetuse andmine ja selle suurused kogusummas 133 549 eurot, mille aluseks on võetud Narva Linnavalitsuse komisjoni otsus (protokoll nr 2).
	
2. Õiguslikud alused
Narva Linnavolikogu 28.11.2019. a määruse nr 24 „Huvitegevuse ja huvihariduse toetuse andmise kord“ § 3 lõike 9 alusel kinnitatakse huvitegevuse ja huvihariduse toetuse andmine ja selle suurused Narva Linnavalitsuse korraldusega.

3. Otsus
[bookmark: _GoBack]Kinnitada 2023. aastaks huvitegevuse ja huvihariduse toetuse andmine ning selle suurused tegevuste lõikes vastavalt lisale.

4. Rakendussätted
4.1 Korraldus jõustub seadusega sätestatud korras.
4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul korralduse teatavakstegemise päevast arvates.




Katri Raik 						
Linnapea						Üllar Kaljuste		
   							Linnasekretär

